Document ID: 32000R1474

ΚΑΝΟΝΙΣΜΌΣ (ΕΚ) αριθ. 1474/2000 ΤΗΣ ΕΠΙΤΡΟΠΉΣ
της 10ης Ιουλίου 2000
περί προσδιορισμού του ύψους των μειωμένων γεωργικών συνιστωσών καθώς και των πρόσθετων δασμών που επιβάλλονται για την περίοδο από 1ης Ιουλίου 2000 για τις προς την Κοινότητα εισαγωγές ορισμένων εμπορευμάτων που υπάγονται στον κανονισμό (ΕΚ) αριθ. 3448/93 του Συμβουλίου, στο πλαίσιο μιας ενδιάμεσης συμφωνίας μεταξύ Ευρωπαϊκής Ένωσης και Ισραήλ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα προερχόμενα από τη μεταποίηση γεωργικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2491/98 (2), και ιδίως το άρθρο 7,
Εκτιμώντας τα ακόλουθα:
(1)
Εν αναμονή της ενάρξεως ισχύος της ευρωμεσογειακής συμφωνίας που υπεγράφη στις Βρυξέλλες στις 20 Νοεμβρίου 1995 και αφορά την εγκαθίδρυση μιας συνεργασίας μεταξύ των Ευρωπαϊκών Κοινοτήτων και των κρατών μελών, αφενός, και του κράτους του Ισραήλ, αφετέρου, υπεγράφη στις 18 Δεκεμβρίου 1995 (3) και ετέθη σε ισχύ την 1η Ιανουαρίου 1996 μια ενδιάμεση συμφωνία μεταξύ Ευρωπαϊκής Κοινότητας και Ευρωπαϊκής Κοινότητας Άνθρακα και Χάλυβα, αφενός, και του κράτους του Ισραήλ, αφετέρου, σχετικά με το εμπόριο και τα συνοδευτικά μέτρα. Η συμφωνία αυτή προβλέπει τα όρια ποσοστώσεων για τη μείωση της γεωργικής συνιστώσας για ορισμένα μεταποιημένα γεωργικά προϊόντα.
(2)
Με βάση τον κανονισμό (ΕΚ) αριθ. 1981/94 του Συμβουλίου, της 25ης Ιουλίου 1994, περί ανοίγματος και τρόπου διαχείρισης κοινοτικών δασμολογικών ποσοστώσεων για ορισμένα προϊόντα καταγωγής Αλγερίας, Κύπρου, Αιγύπτου, Ισραήλ, Ιορδανίας, Μάλτας, Μαρόκου, Υπεριορδανίας και Λωρίδας της Γάζας, Τυνησίας και Τουρκίας, καθώς και περί των ρυθμίσεων παράτασης ή προσαρμογής των εν λόγω ποσοστώσεων (4), όπως τροποποιήθηκε τελευταία από τον κανονισμό (ΕΚ) αριθ. 563/2000 (5), ανοίχθηκαν ποσοστώσεις στο πλαίσιο των οποίων ορισμένα μεταποιημένα γεωργικά προϊόντα καταγωγής Ισραήλ τυγχάνουν μείωσης των γεωργικών συνιστωσών. Είναι σκόπιμο να καθορισθούν μειωμένες γεωργικές συνιστώσες και μειωμένοι πρόσθετοι δασμοί.
(3)
Με τον κανονισμό (ΕΚ) αριθ. 1460/96 της Επιτροπής (6), όπως τροποποιήθηκε από τον κανονισμό (ΕΚ) αριθ. 2495/97 (7), θεσπίζονται οι λεπτομέρειες εφαρμογής των καθεστώτων προτιμησιακών συναλλαγών του άρθρου 7 του κανονισμού (ΕΚ) αριθ. 3448/93, για ορισμένα εμπορεύματα που προκύπτουν από τη μεταποίηση γεωργικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα παραρτήματα του παρόντος κανονισμού, και για την περίοδο από 1ης Ιουλίου 2000, καθορίζονται οι μειωμένες γεωργικές συνιστώσες που εφαρμόζονται κατά την εισαγωγή εμπορευμάτων τα οποία υπάγονται στον κανονισμό (ΕΚ) αριθ. 3448/93 και για τα οποία προβλέπεται μείωση της γεωργικής συνιστώσας βάσει της ενδιάμεσης συμφωνίας που συνήφθη με το Ισραήλ, καθώς και οι αντίστοιχοι μειωμένοι πρόσθετοι δασμοί.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 2000.

Labels: 17
3
6
18
15